
ZLATNA PRAVILA SUNČANJA U SOLARIJUMU

Ova pravila su u skladu sa evropskim propisima koji regulišu bezbednu upotrebu aparata i opreme za sunčanje.

· Pre početka sunčanja prvo pažljivo pročitajte uputstva za sunčanje i sledite sve preporuke.

· U solarijumu smeju da se sunčaju samo osobe starije od 15 godina, sa tipom kože 2 ili tamnijim. Deca ispod 16 godina starosti i odrasle osobe sa tipom kože 1 su izuzetno osetljive na UV zračenje.

· Posle prvog dana sunčanja uvek pauzirajte jedan dan. Nakon toga nastavite sunčanje po prethodno utvrđenom planu, ukoliko Vaša koža ne pokaže na sebi bilo kakve neželjene efekte.

· Nemojte se sunčati više puta u jednom danu. To važi i za sunčanje u solarijumu i na suncu, jer Vaša koža ne razlikuje sunčevo i UV zračenje solarijuma. Broj izlaganja UV zracima u toku jedne godine ne bi trebalo da pređe 50, kada se saberu sunčanja na suncu i u solarijumu.

· Neki medikamenti i proizvodi za negu lepote u sebi sadrže supstance koje u kombinaciji sa UV zračenjem mogu izazvati neželjene reakcije Vašeg organizma. Neke druge supstance mogu takođe ponekad imati slične efekte.

Ispod možete videti listu supstanci koje mogu izazvati neželjene efekte prilikom sunčanja i gde se najčešće nalaze.

· Sulfonamidi – u raznim medikamentima uključivši antibiotike,

· Tetraciklini – u antibioticima i sredstvima protiv akni,

· Nalideksinska kiselina – u medikamentima za terapiju upala urinarnih kanala,

· Hlorotiazid – u diureticima,

· Sulfonilureg – u medikamentima za terapiju diabetesa,

· Fenotiazini – u medikamentima za terapiju stresnih stanja,

· Triacetildifenilizatin – u laksativima,

· Psoraleni – u aktivatorima kožnog pigmenta za samocrnjenje kože,

· Ciklamati – u veštačkim zaslađivačima,

· Parg-aminobenzoička kiselina – u kremovima i uljima za zaštitu pri sunčanju na suncu,

· Mošusna ulja – u parfemima,

· Aditivi za izbeljivanje – u praškovima i tečnostima za pranje veša,

· Eozin – u šminki,

· Halogenisani salicilamid – u sredstvima protiv gljivica.

· Ukoliko uzimate bilo kakve medikamente, konsultujte se sa svojim lekarom pre nego što počnete da se sunčate.

· Parfemi i šminka u kombinaciji sa sunčanjem u solarijumu mogu izazvati neželjene reakcije kože. Zato se sunčajte bez ičega na koži. Neke substance prodiru duboko u kožu pa je potrebno temeljno se istuširati nekoliko sati pre sunčanja. Ili još bolje – nemojte koristiti nikakvu šminku ceo dan pre sunčanja. Skinite sav nakit sa sebe pre nego što uđete u solarijum.

· Treba odmah da prekinete tretman sunčanja u solarijumu ako osetite da Vas koža zateže ili primetite da postaje crvena – tako ćete izbeći da izgorite. Sačekajte da ovi simptomi iščeznu pre nego odete na sledeći tretman. Za naredna sunčanja smanjite minutažu tretmana za 10-15%. Ako Vas i tada koža i dalje zateže i ne prestajete da crvenite, prekinite sa daljim tretmanima i obratite se Vašem lekaru.

· UV zračenje oštećuje oči !  Od njega Vaše oči mogu oboleti od katarakte, konjuktivitisa ili snežnog slepila. Tokom sunčanja uvek nosite specijalne zaštititne UV naočare, čak iako ste videli da se drugi 

       sunčaju bez njih ili oči štite na drugi način. Koža oko očiju od njih neće ostati neosunčana. 

       Očni kapak  ili tufer od vate nisu dovoljna zaštita !

Skratite vreme trajanja tretmana za oko 20% tokom prvih 50 radnih sati, jer lampe tada isijavaju 120% svoje nominalne snage. Kasnije produžite to vreme na ono koje je navedeno u tabeli sunčanja


